ANNIVERSARJI ARTISTIĊI FIL-KNISJA PARROKKJALI M. TAS-SACRO CUOR minn GUIDO LANFRANCO Ġużeppi Cali' pinġa l-inkwadru tal-altar tal-Madonna tal-Karmnu fuq ix- xellug aħna u deħlin fil-knisja. Qabeldan, fl-1881, huwa ġakien pinġa dawk tal-altari dedikati lil S. Pietru u S. Pawl, S. Lawrenz, S. Vinċenz Ferreri, u S. Glormu u l-abside ta' fuq il-maġġur fl-1892. Dan il-pittur prolifiku u mill-aktar magħruf, twieled Il-Belt Valletta fl-14 t'Awissu 1846 u miet fl-1 t'Ottubru 1930. Għandu mijiet ta' xogħolijiet imxerrdin fi knejjes u djar privati. 1947 (ĦAMSIN SENA ILU) Saret il-bieba tal-fidda minn Pace Fero', għat-tabernaklu tal-altar maġġur. 1972 (ĦAMSA U GĦOXRIN SENA ILU) (a) Saret il-Bandalora tal-Konfraternita' tal-Madonna tas-Sacro Cuor. Dun Pawl Vella, il-fundatur tal-knisja parrokkjali tagħna, u l-kumitat tat-tmexxija, fl-1881 talbu l-kurja għat-twaqqif ta' din is-Sodalita' u wara li ġiet eretta kanonikament ġiet aggregata ma' dik ta' Ruma fl-istess sena. Din is-Sodalita' kienet tmexxi l-knisja tal-Madonna tas-Sacro Cuor f'dak kollu li kien hemm bżonn, inklużi il-funżjonijiet, festi u attivitajiet oħra, għax il-patrijiet kienu għadhom ma' ġewx f'Tas-Sliema. Din is-sodalita', ukoll, tat il-knisja f'idejn il-Patrijiet Franġiskani li waslu formalment f'Tas-Sliema b'ċerimonja li saret fit-13 ta' Novembru 1881. (b) Paul Camilleri Cauchi lesta l-pittura tas-saqaf ta' Marija Omm il-Knisja fl-abside tax-xellug fuq l-altar ta' S. Ġuzepp, u L-Appariżżjoni ta' Ġesu' lil Ommu Marija, waħda fost it-tpinġijiet tas-saqaf. Iżda dawn huma biss ftit mix-xogħolijiet tiegħu, f'din il-knisja, għax huwa kien beda jaħdem fuq is- soqfa u l-koppla sa mill-1970, u spiċċa fl-1979 bil-Miraklu ta' Kana fis-saqaf ta' fuq l-orgni. Kienu qabbdu lilu għax il-pittura tiegħu taqbel f'ċerti aspetti ma' dik ta' Cali'. Dan il-pittur Għawdxi issa għandu mijiet ta' xogħolijiet f'Malta, Għawdex u barra, bħalma għandhom ħutu l-istatwarji Alfred u Michaelu bħal missierhom Wistin. L-ewwel xogħolijiet tiegħu fil-knejjes bdew f'SanlLawrenz t'Għawdex. Fi żmien kien jgħallem fl-iskejjel tal-gvern, iżda fl-1972 beda jaħdem għar- rasu. Qed infakkru dawn l- anniversarji, għax meta naraw ix-xogħolijiet imsemmija, dawn dejjem huma okkażżjoni ta' sodisfazzjon, u jfakkruna mhux biss meta saru, iżda wkoll fl-istorja umana moħbija warajhom.li li Ir-Ritratti meħudin minn Anthonv Pace, juru L-abside ta' Marija Omm il-Knisja (1972), u l-Madonna tal-Karmnu (1897).